 1 Samuel 12  Nikpeazụ, Samuel gwara Izrel dum, sị: Lee, egewo m ntị nolu unu nihe niile unu gwara m, ka m mee ka eze chịwa unu.Ugbu a, lee eze ahụ ka ọ na-eje ije nihu unu! Mụ onwe m emewo agadi ma chaa isi awọ, lee, ụmụ m nọkwa netiti unu, mụ onwe m ejewokwa ije nihu unu malite mgbe m bụ nwata ruo taa.Leenụ m. Gbaanụ akaebe megide m nihu Jehova nakwa nihu onye o tere mmanụ: Ehi ònye ka m kpụụrụ, ka ọ bụ ịnyịnya ibu onye ka m kpụụrụ, ka ọ bụ onye ka m rigburu, ka ọ bụ onye ka m chiri ọnụ nala, ka ọ bụ onye ka m naara ego aka azụ ka m wee jiri ya mechie anya m? M ga-enyeghachikwa ya unu.Ha wee sị: I rigbughị anyị, i chighịkwa anyị ọnụ nala, ọ dịghịkwa ihe ọ bụla ma ọlị ị naara onye ọ bụla.O wee sị ha: Jehova bụ onye akaebe megide unu, onye o tere mmanụ bụkwa onye akaebe taa na unu ahụghị ihe ọ bụla naka m. Ha wee sị: Ọ bụ onye akaebe.Samuel wee sị ndị Izrel: Jehova bụ onye akaebe, bụ onye ji Mozis na Erọn rụọ ọrụ, onye sikwa nala Ijipt kpọpụta nna nna unu hà.Ugbu a, guzoronụ, m ga-ekpekwa unu ikpe nihu Jehova wee kọọrọ unu ọrụ ezi omume niile Jehova rụụrụ unu na nna nna unu hà.Ngwa ngwa Jekọb batara nIjipt, nna nna unu hà malitere ịkpọku Jehova maka enyemaka, Jehova wee zipụ Mozis na Erọn, ka ha dupụta nna nna unu hà nIjipt ma mee ka ha biri nebe a.Ha wee chefuo Jehova bụ Chineke ha, nke mere na o weere ha resị Sisera bụ onyeisi ndị agha Hezọ na ndị Filistia na eze Moab, ha wee na-ebuso ndị Izrel agha.Ha wee malite ịkpọku Jehova ka o nyere ha aka, sị, Anyị emehiewo, nihi na anyị ahapụwo Jehova wee fee Bel na ihe oyiyi Ashtọret ofufe; ugbu a kwa, napụta anyị naka ndị iro anyị, ka anyị wee jeere gị ozi.Jehova wee zipụ Jerọbel na Bidan na Jefta na Samuel wee napụta unu naka ndị iro unu gbaa gburugburu, ka unu wee biri nobi iru ala.Mgbe unu hụrụ na Nehash, bụ eze ụmụ Amọn abịawo ibuso unu agha, unu nọ na-asị m, Ee e, kama ọ bụ eze ga na-achị anyị! ma noge ahụ niile, ọ bụ Jehova bụ Chineke unu bụ Eze unu.Ugbu a, lee eze unu họọrọ, bụ onye unu kwuru ka e nye unu; lee, Jehova emewo ka eze na-achị unu.Ọ bụrụ na unu atụọ egwu Jehova ma jeere ya ozi, rubekwa isi nihe o kwuru, unu agharakwa inupụ isi niwu Jehova, ma unu ma eze unu nke ga-achị unu ga-abụ ndị na-eso Jehova bụ Chineke unu.Ma ọ bụrụ na unu erubeghị isi nihe Jehova kwuru, wee nupụ isi niwu Jehova, aka Jehova ga-ebili megide unu na nna unu hà.Ugbu a kwa, guzoronụ hụ oké ihe a nke Jehova na-eme nihu unu.Ọ bụ na taa abụghị ụbọchị owuwe ihe ubi ọka wit? M ga-akpọku Jehova ka o mee ka égbè eluigwe gbaa, meekwa ka mmiri zoo; mgbe ahụ, unu ga-amara ma hụ na ihe ọjọọ unu mere nanya Jehova dị ukwuu site nịsị ka e nye unu eze.Samuel wee kpọkuo Jehova, Jehova wee mee ka égbè eluigwe gbaa, meekwa ka mmiri zoo nụbọchị ahụ, ndị Izrel niile wee tụọ Jehova na Samuel egwu nke ukwuu.Mmadụ niile wee malite ịgwa Samuel, sị: Kpekuo Jehova bụ Chineke gị ekpere maka ndị ohu gị, nihi na anyị achọghị ịnwụ; nihi na anyị atụkwasịwo ihe ọjọọ nelu mmehie anyị niile site nịrịọ ka e nye anyị eze.Samuel wee sị ndị Izrel: Unu atụla egwu. Unu onwe unu emewo ihe ọjọọ a dum. Ma unu ahapụkwala iso Jehova, jirikwanụ obi unu dum jeere Jehova ozi.Unu agakwala soro ihe efu ndị na-abaghị uru ọ bụla, ndị na-adịghịkwa anapụta mmadụ, nihi na ha bụ ihe efu.Nihi na Jehova agaghị agbahapụ ndị ya nihi aha ukwu ya, nihi na Jehova ekpebiwo ime ka unu bụrụ ndị ya.Tụfịakwa! Mụ onwe m agaghị emehie Jehova site nịkwụsị ikpe ekpere maka unu; m ga-ezikwa unu ụzọ dị mma, nke ziri ezi.Naanị tụọnụ egwu Jehova, jirikwanụ obi unu dum jeere ya ozi neziokwu; nihi na leenụ oké ihe ndị o meere unu.Ma ọ bụrụ na unu ejiri ikwesi olu ike mee ihe ọjọọ, a ga-ekpochapụ unu, ma unu ma eze unu. 